CELEX: 32021D0560
Language: da
Date: 2021-04-06 00:00:00
Title: Rådets gennemførelsesafgørelse (FUSP) 2021/560 af 6. april 2021 om gennemførelse af afgørelse 2010/231/FUSP om restriktive foranstaltninger over for Somalia

6.4.2021   
               
               
                  DA
               
               
                  Den Europæiske Unions Tidende
               
               
                  LI 115/3
               
            
         RÅDETS GENNEMFØRELSESAFGØRELSE (FUSP) 2021/560
         af 6. april 2021
         om gennemførelse af afgørelse 2010/231/FUSP om restriktive foranstaltninger over for Somalia
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 31, stk. 2,
         under henvisning til Rådets afgørelse 2010/231/FUSP af 26. april 2010 om restriktive foranstaltninger over for Somalia og om ophævelse af fælles holdning 2009/138/FUSP (1), særlig artikel 7,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 26. april 2010 afgørelse 2010/231/FUSP.
                  
               
                     (2)
                  
                  
                     De Forenede Nationers Sikkerhedsråds komité, der er nedsat i medfør af De Forenede Nationers Sikkerhedsråds resolution 751 (1992), godkendte tilføjelsen af tre personer til listen over personer og enheder, der er omfattet af restriktive foranstaltninger, den 26. februar 2021.
                  
               
                     (3)
                  
                  
                     Bilag I til afgørelse 2010/231/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Bilag I til afgørelse 2010/231/FUSP ændres som angivet i bilaget til nærværende afgørelse.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 6. april 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  EUT L 105 af 27.4.2010, s. 17.
      
      
         
            BILAG
            De personer, der er opført på listen nedenfor, tilføjes til listen i bilag I til afgørelse 2010/231/FUSP:
            I.   Personer
            
            
               
                           »18.
                        
                        
                           
                              Abukar Ali Adan (alias: a) Abukar Ali Aden, b) Ibrahim Afghan, c) Sheikh Abukar)
                           
                           
                              Titel: Viceleder af al-Shabaab.
                           
                              Født: a) 1972, b) 1971, c) 1973.
                           
                              Dato for FN's optagelse på listen:26. februar 2021.
                           Andre oplysninger:
                           Opført i henhold til punkt 8, litra a), i resolution 1844 (2008) på grund af sin »deltagelse i eller ydelse af støtte til handlinger, der truer freden, sikkerheden og stabiliteten i Somalia, herunder handlinger, der truer Djiboutiaftalen af 18. august 2008 eller den politiske proces, eller med magt truer føderale overgangsinstitutioner eller AMISOM«. Abukar Ali Adan er også knyttet til enheder inden for al-Qaeda, al-Qaeda på Den Arabiske Halvø (AQAP — QDe.129) og al-Qaeda i Det Islamiske Maghreb (AQIM — Qde.014).
                        
                     
                           19.
                        
                        
                           
                              Maalim Ayman (alias: a) Ma'alim Ayman, b) Mo'alim Ayman, c) Nuh Ibrahim Abdi, d) Ayman Kabo, e) Abdiaziz Dubow Ali)
                           
                           
                              Titel: Stifter og leder af Jaysh Ayman, en al-Shabaab-enhed, der gennemfører angreb og operationer i Kenya og Somalia.
                           
                              Født: a) 1973, b) 1983.
                           
                              Fødested: Kenya.
                           
                              Adresse: a) Kenya/Somalia border, b) Badamadow, Lower Juba Region, Somalia.
                           
                              Dato for FN's optagelse på listen:26. februar 2021.
                           
                              Andre oplysninger:
                           
                           Opført i henhold til punkt 8, litra a), i resolution 1844 (2008) på grund af sin »deltagelse i eller ydelse af støtte til handlinger, der truer freden, sikkerheden og stabiliteten i Somalia, herunder handlinger, der truer Djiboutiaftalen af 18. august 2008 eller den politiske proces, eller med magt truer føderale overgangsinstitutioner eller AMISOM«. Maalim Ayman hjalp med ved forberedelserne af angrebet den 5. januar 2020 på basen Simba i Lamuregionen i Kenya.
                        
                     
                           20.
                        
                        
                           
                              Mahad Karate (alias: a) Mahad Mohamed Ali Karate, b) Mahad Warsame Qalley Karate, c) Abdirahim Mohamed Warsame)
                           
                           
                              Født: mellem 1957 og 1962.
                           
                              Fødested: Xararadheere, Somalia.
                           
                              Adresse: Somalia.
                           
                              Dato for FN's optagelse på listen:26. februar 2021.
                           
                              Andre oplysninger:
                           
                           Opført i henhold til punkt 8, litra a), i resolution 1844 (2008) på grund af sin »deltagelse i eller ydelse af støtte til handlinger, der truer freden, sikkerheden og stabiliteten i Somalia, herunder handlinger, der truer Djiboutiaftalen af 18. august 2008 eller den politiske proces, eller med magt truer føderale overgangsinstitutioner eller AMISOM«. Mahad Karate spillede en central rolle i Amniyat, den fløj af al-Shabaab, der er ansvarlig for det nylige angreb på Garissa University College i Kenya, hvor næsten 150 mennesker omkom. Amniyat er al-Shabaabs efterretningsfløj, som spiller en central rolle i udførelsen af selvmordsangreb og drab i Somalia, Kenya og andre lande i regionen og leverer logistik og støtte til al-Shabaabs terroraktiviteter.«